En la distribució dels fons a les comunitats autònomes acordada en la Conferència Sectorial d'Ocupació i Afers Laborals, cal identificar la part d'aquests destinada a polítiques actives d'ocupació per als col·lectius que es determinin específicament d'acord amb les prioritats de l'Estratègia espanyola d'activació per a l'ocupació i tenint en compte les peculiaritats existents en les diferents comunitats autònomes, a fi de garantir-ne el compliment.
Han de ser objecte de devolució al Servei Públic d'Ocupació Estatal els fons amb una destinació específica que no s'hagin utilitzat per a aquest fi, llevat que per circumstàncies excepcionals, sobrevingudes i d'atenció urgent calgui utilitzar els fons esmentats per a altres col·lectius dins de les finalitats pressupostàries específiques, i en qualsevol altre cas es requereix l'informe del Ministeri d'Hisenda i Administracions Públiques.
En tot cas, el Servei Públic d'Ocupació Estatal i l'òrgan corresponent de la comunitat autònoma han d'acordar la reassignació d'aquests fons, reassignació que en cap cas ha de donar lloc a la modificació del pressupost d'aquest Organisme.
En la distribució dels fons a les comunitats autònomes acordada en la Conferència Sectorial d'Ocupació i Afers Laborals, se n'ha d'identificar la part destinada a polítiques actives d'ocupació per als col·lectius que específicament es determinin d'acord amb les prioritats de l'Estratègia espanyola d'activació per a l'ocupació i tenint en compte les peculiaritats existents a les diferents comunitats autònomes, a fi de garantir-ne el compliment.
Són objecte de devolució al Servei Públic d'Ocupació Estatal els fons amb destinació específica que no s'hagin fet servir per a aquesta finalitat, llevat que per circumstàncies excepcionals, sobrevingudes i d'atenció urgent, aquests fons s'hagin de fer servir per a altres col·lectius dins de les finalitats pressupostàries específiques i, si passa altrament, és necessari l'informe del Ministeri d'Hisenda i Administracions Públiques.
Amb caràcter previ al lliurament dels fons que en el si de la Conferència Sectorial d'Ocupació i Afers Laborals es destinin a possibilitar les funcions d'intermediació laboral, sense barreres territorials, en els termes de la lletra c de l'article 7.bis de la Llei 56/2003, de 16 de desembre, d'ocupació, el Servei Públic d'Ocupació Estatal ha de comprovar que els serveis públics d'ocupació compleixin el que estableix l'apartat 2. b de l'article 8.
Si el Servei Públic d'Ocupació Estatal detecta que alguna comunitat autònoma incompleix aquesta obligació, no ha d'abonar les quantitats degudes mentre no se solucioni aquesta situació.
A aquests efectes, el Servei Públic d'Ocupació Estatal ha de comunicar a les comunitats autònomes que es trobin en aquesta situació la necessitat de solucionar l'incompliment detectat.
En la distribució dels fons a les comunitats autònomes acordada en la Conferència Sectorial d'Afers Laborals s'ha d'identificar aquella part dels fons destinada a polítiques actives per als col·lectius que específicament es determinin d'acord amb les prioritats de l'Estratègia europea d'ocupació i tenint en compte les peculiaritats existents en les diferents comunitats autònomes, a fi de garantir el compliment del Pla nacional d'ocupació.
Són objecte de devolució al Servei Públic d'Ocupació Estatal els fons amb destinació específica que no s'hagin utilitzat per a aquesta finalitat, llevat que per circumstàncies excepcionals, sobrevingudes i d'atenció urgent, els fons s'hagin d'utilitzar per a altres col·lectius dins les finalitats pressupostàries específiques, i necessiten en un altre cas un informe del Ministeri d'Hisenda.
En tot cas, el Servei Públic d'Ocupació Estatal i el corresponent òrgan de la comunitat autònoma han d'acordar la reassignació d'aquests fons, reassignació que en cap cas dóna lloc a la modificació del pressupost del Servei Públic d'Ocupació Estatal.
Del total dels fons d'ocupació d'àmbit nacional s'estableix una reserva de crèdit, no subjecta a la distribució a què es fa referència als apartats anteriors, per tal que el Servei Públic d'Ocupació Estatal gestioni els programes assenyalats en el paràgraf e) de l'article 13 d'aquesta Llei.